SHFMU "Jeronim De Rada", Ferizaj

SHFMU "Jeronim De Rada", Ferizaj është institucion arsimor parafillor, shkollë fillore dhe shkollë e mesme e ulët në Ferizaj, Komuna Ferizaj, Kosovë. Kjo shkollë është një nga institucionet arsimore më të vjetra dhe më të mëdha në qytetin e Ferizajit. Ajo është themeluar në vitin 1941, dhe asokohe ishte shkolla e parë tetëvjeçare shqipe në komunën e Ferizajt, duke filluar me 586 nxënës dhe 22 mësimdhënës .

 Vështrim 
Aktualisht, shkolla ka rreth 1,667 nxënës të shpërndarë në 52 paralele, përfshirë 48 paralele nga klasa e parë deri në të nëntën dhe 4 grupe parafillore. Stafi përbëhet nga 60 mësimdhënës, 4 edukatore, 9 punonjës teknikë dhe një ekip udhëheqës që përfshin drejtorin, zëvendësdrejtorin, sekretarin, psikologen, sociologen dhe bibliotekisten, duke e çuar numrin total të punonjësve në 79 .

Për shkak të rritjes së numrit të nxënësve, shkolla është përballur me mbingarkesë në disa paralele, veçanërisht në ciklin e ulët, ku disa klasa numërojnë deri në 38 nxënës . Për të adresuar këtë çështje, është në ndërtim një objekt i ri shkollor në rrugën “Sali Çeku”, i cili pritet të lehtësojë mbingarkesën dhe të përmirësojë kushtet për zhvillimin e procesit mësimor.

Shkolla “Jeronim de Rada” është e njohur për aktivitetet e saj kulturore dhe arsimore. Në përvjetorët e saj, organizohen programe artistike dhe shpërblime për nxënësit dhe mësimdhënësit e dalluar, duke reflektuar përkushtimin e saj ndaj edukimit dhe zhvillimit të brezave të rinj.

 Shih edhe 
 Arsimi në Ferizaj
 Arsimi në Kosovë 

 Lidhje të jashtme 

 Referime 

Kategoria:Shkolla në Ferizaj
Kategoria:Shkolla fillore dhe të mesme të ulëta në Kosovë
Kategoria:Shkolla të emërtuara sipas Jeronim de Radës